Diari Oficial de la Generalitat Valenciana


Sumari del DOGV 8556, del 27-05-2019 (2019/5324)

Convocatòria per a la provisió d'una plaça de personal laboral indefinit corresponent a l'oferta d'ocupació pública per a l'any 2018.
-------------------------------------------------------------------------------------------------------------------------------------

### Dades del document

Número de DOGV
:   8556

Data del DOGV
:   27-05-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/5324


Data del document
:   22-05-2019

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Anunci

Descriptors 

:   * concurs administratiu

Convocatòria per a la provisió d'una plaça de personal laboral indefinit corresponent a l'oferta d'ocupació pública per a l'any 2018. [2019/5324]  
Per mitjà del present anunci es fa pública la convocatòria per a la provisió, com a personal laboral indefinit, d'una plaça inclosa en l'oferta d'ocupació pública de VAERSA, Valenciana d'Aprofitament Energètic de Residus, SA, per a l'exercici 2018, tal com es detalla a continuació:  
Les bases de la convocatòria apareixen íntegrament publicades en el portal d'ocupació de VAERSA, Valenciana d'Aprofitament Energètic de Residus, SA https://empleo.portalvaersa.com  
La documentació acreditativa dels mèrits al·legats en el curriculum vitae per a optar a la plaça (experiència laboral, formació acadèmica, formació complementària i resta de requisits) haurà de realitzar-se durant el termini de presentació de candidatures, no prenent-se en consideració la presentada amb posterioritat, havent de realitzar-se necessàriament a través de la plataforma informàtica destinada a això https://empleo.portalvaersa.com, prèvia acceptació de la política de privacitat de dades de VAERSA, a fi de complir amb els requisits i exigències de la Llei orgànica de protecció de dades personals i garantia dels drets digitals.  
El termini de presentació de candidatures serà de 10 dies naturals. El dia d'inici del còmput del dit termini serà el mateix dia de la publicació d'aquest anunci en el Diari Oficial de la Generalitat Valenciana.  
  
El procés de selecció es realitzarà a través del sistema de concurs oposició i discorrerà a través de les fases següents:  
  
Primera  
Recepció de curriculum vitae i dels mèrits que acrediten el compliment dels requisits de l'oferta de treball a través del Portal d'ocupació de VAERSA https://empleo.portalvaersa.com. Autobaremació provisional de la candidatura.  
  
Segona  
Preselecció de candidatures: l'empresa procedirà a la comprovació del compliment de les bases de les candidatures del procés de selecció, podent accedir a la següent fase (prova tècnica) tan sols aquelles candidatures que complisquen tots els requisits que figuren en l'oferta de treball. Període d'al·legacions i esmena de sol·licituds. Preselecció definitiva de candidatures.  
  
Tercera  
Prova tècnica de caràcter teoricopràctic relacionada amb les funcions a exercir en la categoria professional i que es detalla en l'oferta de treball, amb la finalitat de contrastar les aptituds de les candidatures preseleccionades i els coneixements de les matèries pròpies de les places oferides. Aquesta fase tindrà caràcter eliminatori.  
  
Quarta  
Baremació provisional de les candidatures que han superat la fase de prova tècnica, podent ser aquestes revisades a la baixa en funció de la documentació acreditativa presentada pel candidat o per la candidata. Període d'al·legacions i esmena de sol·licituds. Baremació definitiva de candidatures.  
El resultat final del procés de selecció es determinarà per la suma de les puntuacions obtingudes en cada una de les fases del procés de selecció:  
- Prova tècnica de caràcter teoricopràctic. Aquesta fase suposarà el 60 % de la puntuació total del procés de selecció.  
- Baremació de les candidatures en funció del perfil professional i barem de l'oferta de treball. Aquesta fase suposarà el 40 % de la puntuació total del procés de selecció.  
Els llocs oferits s'adjudicaran seguint l'ordre de prelació d'acord amb la puntuació més amunt obtinguda en el concurs oposició.  
  
La puntuació obtinguda de cada candidat o candidata marcarà la prioritat en l'elecció dels llocs oferits, el candidat o la candidata amb puntuació més alta que haja superat el procés selectiu serà la primera persona a triar, de la mateixa manera, seguint l'ordre de puntuació dels candidats i de les candidates fins a esgotar el nombre de llocs oferits en la convocatòria.  
Els successius anuncis que siguen procedents relatius a aquesta convocatòria es publicaran en el portal d'ocupació de VAERSA https://empleo.portalvaersa.com.  
  
València, 22 de maig de 2019.- El director general de VAERSA: Benjamín Maceda López.